Public procurement notice: Contract Award Notice
Published: 2025-12-01
Buyer: Keski-Uudenmaan hyvinvointialue
Country: FI
Region: FI1B1
Contract type: Services
Procedure: Competitive dialogue
CPV classification: 85000000 | 85130000: Dental practice services | 85311100
Submission deadline: 2035-12-31
Award criteria: price, quality

Technical requirements: Kyseessä on kynnysarvon ylittävä liitteen E mukainen sosiaali- ja terveyspalvelujen palveluhankinta.

Käytettävä menettely on kilpailullinen neuvottelumenettely, joka on kaksivaiheinen hankintamenettely, jossa hankintayksikkö neuvottelee valitsemiensa toimittajien kanssa kartoittaakseen ja määritelläkseen keinot, joilla sen tarpeet voidaan parhaiten täyttää (hankintamenettelyä ja aikataulua on lisäksi kuvattu liitteessä 1 Asiakirjaluettelo ja hankintaprosessin yhteenveto). Ensimmäisessä vaiheessa hankintayksikkö julkaisee hankintailmoituksen, jonka perusteella kaikki halukkaat toimittajat voivat jättää osallistumishakemuksen. Toisessa vaiheessa menettelyyn valittujen tarjoajien kanssa käydään neuvottelut, joiden tarkoituksena on kartoittaa hankinnan toteuttamisen ratkaisuvaihtoehdot (menettelyn vaiheet ja niiden aikataulutus on kuvattu tarkemmin liitteessä 1 Asiakirjaluettelo ja hankintaprosessin yhteenveto) .

Osallistumishakemukset on tehtävä suomen kielellä. Tarjousneuvottelut käydään suomen kielellä ja tarjoukset on jätettävä suomenkielisinä.

Hankinta on jaettu kahteen osaan ja ehdokkaat voivat jättää osallistumishakemuksen koskien molempia osa-alueita tai vain yhtä osa-aluetta. Osa-alueet ovat: ikääntyneiden palvelut ja suun terveydenhuollon palvelut.

Kukin ehdokas tai ehdokasryhmittymä voi tehdä vain yhden osallistumishakemuksen osa-aluetta kohden. Rinnakkaisia osallistumishakemuksia samalle osa-alueella ei hyväksytä. Kukin yritys voi olla jäsenenä vain yhdessä osa-alueen ehdokasryhmittymässä.

Osallistumishakemuksen tekemisestä, neuvotteluihin osallistumisesta ja tarjousten tekemisestä ei makseta ehdokkaille tai tarjoajille korvausta. 

Hankintayksikkö julkaisee ilmoituksen hankinnasta, johon kaikki halukkaat toimittajat voivat pyytää saada osallistua. Hankintayksikkö valitsee osallistumishakemuksen tehneistä ehdokkaista ne, jotka kutsutaan neuvotteluihin. Ainoastaan hankintayksikön valitsemat tarjoajat voivat tehdä tarjouksen.

Neuvotteluihin kutsutaan vähintään kolme (3) ja enintään viisi (5) vähimmäisvaatimukset täyttävää tarjoajaa kummallekin osa-alueelle. Jos vähimmäisvaatimukset täyttäviä ehdokkaita on enintään kolme (3), osallistumishakemuksia ei pisteytetä vertailuperusteilla, vaan neuvotteluun tarjoajiksi valitaan kaikki vähimmäisvaatimukset täyttäneet ehdokkaat.

Jos vähimmäisvaatimukset täyttäviä ehdokkaita on osa-alueelle enemmän kuin kolme (3), osallistumishakemukset pisteytetään liitteessä 3 (Vähimmäisvaatimuksena vaadittavat ja vertailtavat referenssit) esitetyillä vertailuperusteilla ja neuvotteluihin valitaan kolmesta viiteen (3-5) parasta tarjoajaa.

Hankintayksikkö käy kunkin tarjoajan tai tarjoajien muodostaman ryhmittymän kanssa erikseen neuvottelut kartoittaakseen ja määritelläkseen keinot, joilla sen tarpeet voidaan parhaiten täyttää. Neuvotteluissa käsiteltäviä asioita ovat muun muassa:
- Hankinnan tavoitteet ja niiden mittarointi
- Hankinnan kohde
- Allianssiorganisaatio
- ICT- ja digipalveluihin, tilahallintaan ja henkilöstöön liittyvät ratkaisut
- Kaupallinen malli
- Kehitysvaiheen sisältö ja tavoitteet

Tarjoaja voi neuvotteluissa esittää näkemyksiä tilaajan alustavina esittämiin osallistumispyyntöasiakirjoihin. 

Hankintayksikkö kohtelee tarjoajia tasapuolisesti neuvotteluissa. Hankintayksikkö ei anna tietoja tavalla, joka vaarantaa tarjouskilpailuun osallistuvien tasapuolisen kohtelun. Tilaajaa sitoo julkisuuslaki (21.5.1999/621), hankintayksikkö ei paljasta muille tarjoajille minkään neuvotteluihin osallistuvan ehdokkaan tai tarjoajan antamia luottamuksellisia tietoja ilman tämän suostumusta, jossa yksilöidään suostumuksen kohteena olevat tiedot.  Neuvottelujen alustava aikataulu on kuvattu liitteessä 1 Asiakirjaluettelo ja hankintaprosessin yhteenveto. Tilaajalla on mahdollisuus lisätä tai vähentää neuvottelukierroksia. Hankintayksikkö jatkettaa neuvotteluja siihen saakka, kun se on valinnut ne ratkaisumallit, joilla kyetään täyttämään sen määrittelemät tarpeet. 

Neuvotteluiden jälkeen hankintayksikkö laatii lopullisen tarjouspyynnön, jonka perusteella tarjoajan tulee laatia lopullinen tarjous. Tarjouskilpailun valintaperusteena on kokonaistaloudellinen edullisuus. Kokonaistaloudellisen edullisuuden perusteena on paras hinta-laatusuhde. Hankintayksikön tavoitteena on valita molempiin osa-alueisiin tarjoaja, jolla on paras asiantuntemus ja osaaminen toteuttaa palvelut yhdessä Keusoten kanssa. Tarjousten vertailuperusteet määritellään tarkemmin tarjouspyynnössä.

ALLIANSSITOTEUTUS

Keusoten hyvinvointialueen ikääntyneiden ja suun terveydenhuollon palveluita on tarkoitus suunnitella ja toteuttaa allianssimallilla. Allianssin muodostavat hankintayksikkö ja valittu tarjoaja tai tarjoajat tai tarjoajien muodostama ryhmittymä, jotka ovat kaikki allianssin sopimusosapuolia.

Allianssimallissa sen sopimusosapuolet:
- sitoutuvat allianssin toimintaperiaatteisiin, yhteistoimintaan ja luottamuksen rakentamiseen sekä jatkuvaan parantamiseen
- muodostavat yhteisen organisaation
- asettavat yhteiset tavoitteet
- sitoutuvat yhteiseen kaupalliseen malliin ja avoimiin kirjoihin (open book) perustuvaan suunnitteluun ja laskutukseen
- jakavat hankkeen hyödyt ja riskit

Allianssimalli toteutetaan peräkkäisinä kehitys- ja palveluvaiheina. Kehitysvaihe on hankkeen sopimusosapuolien yhteinen suunnitteluvaihe. Suunnitteluvaiheesta tilaaja maksaa palveluntuottajalle kaupallisen mallin mukaiset korvattavat kustannukset ja niitä vastaavan palkkion.

Kehitysvaiheessa sopimusosapuolet suunnittelevat palvelut ja niiden toteuttamisen sekä määrittävät hankkeen kustannukset ja tavoitteet. Kehitysvaihe päättyy joko Tilaajan päätökseen siirtää allianssin hyväksymisestä ja siirtymisestä palveluvaiheeseen tai päätökseen hankkeen keskeyttämisestä.
Keski-Uudenmaan hyvinvointialue (jäljempänä: Keusote) toteuttaa ikääntyneiden ja suun terveydenhuollon palveluita koskevan hankinnan allianssikumppanuusmallilla. Allianssikumppanuus kohdentuu suun terveydenhuollon osalta noin 30 000 - 40 000 hengen väestöpohjaan ja ikääntyneiden palveluiden osalta 90 000 hengen väestöpohjaan - kokonaisuus tarkentuu valmistelun edetessä. Hankinta on osa hyvinvointialueohjelman tuottavuus- ja taloudellisuusohjelmaa ja tähtää palveluiden tuotantorakenteen uudistamiseen allianssikumppanuusmallilla.

Allianssin periaatteena on monituottajuusmalli, jossa palvelut tuotetaan yhdessä julkisen, yksityisen ja kolmannen sektorin kanssa. Allianssin tavoitteena on tuoda vaikuttavuus ja asiakastarpeet palveluntuotannon ytimeen. Hanke on osa Keusoten palvelujen verkoston kehittämistä, jolla parannetaan asiakkaille tarjottavien palveluiden laatua, ratkotaan toiminnan haasteita sekä hillitään kustannusten kasvua. 

Hankintaan sisältyy optiona laajentaminen koskemaan Hyvinkään ja Nurmijärven alueiden ikääntyneiden terveydenhuollon vastaanottopalveluita (lääkärin tai hoitajan vastaanotto) sekä saman alueen vammaisten henkilöiden asumispalveluja (ympärivuorokautinen, yhteisöllinen ja tuettu asuminen) ja henkilökohtaista apua. 

Hankinnan kohde on kuvattu tarkemmin liitteessä 2 Hankinnan kohteen kuvaus.
Palkkioprosentti (kaupallisen mallin katetarjous), jonka painoarvo 30-40 %.
Palveluntuottajan kyky toimia allianssissa, jonka painoarvo 25-30 %. Palveluntuottajan kyky tuottaa arvoa rahalle, jonka painoarvo 35-40 %.


Number of bids: 6